14.2.2022
EL
Επίσημη Εφημερίδα της Ευρωπαϊκής Ένωσης
C 73/9
Διάδικοι στην υπόθεση της κύριας δίκης Αναιρεσείοντες: FW, CE Καθών αρχές: Landespolizeidirektion Niederösterreich, Finanzamt Österreich
Προδικαστικά ερωτήματα 1) Έχει το δίκαιο της Ένωσης, και ειδικότερα τα άρθρα 1, 2 και 6 της οδηγίας 2000/78/EΚ (1), σε συνδυασμό με το άρθρο 21 του Χάρτη, την έννοια ότι αντίκειται σε εθνική νομοθεσία με την οποία σύστημα αποδοχών που εισάγει δυσμενή διάκριση λόγω ηλικίας αντικαθίσταται από σύστημα αποδοχών στο οποίο η κατάταξη δημοσίου υπαλλήλου εξακολουθεί να καθορίζεται με βάση τη μισθολογική αρχαιότητα, ως βάση υπολογισμού της οποίας το μεν παλαιό σύστημα αποδοχών, χωρίς να αποφεύγει τις δυσμενείς διακρίσεις, λάμβανε ορισμένο μήνα μεταβάσεως (Φεβρουάριος 2015), το δε νέο σύστημα εισάγει ορισμένες διορθώσεις σχετικά με τις αρχικώς υπολογισθείσες περιόδους προϋπηρεσίας, καθόσον προβλέπεται υπολογισμός της ημερομηνίας αναφοράς συγκρίσεως, στην οποία όμως, όσον αφορά τις περιόδους που έπονται της συμπληρώσεως του 18ου έτους της ηλικίας, σε έλεγχο υπόκεινται μόνο οι λοιπές, κατά το ήμισυ προσμετρώμενες, περίοδοι, και στο οποίο με τη διεύρυνση κατά τέσσερα έτη της περιόδου εντός της οποίας λαμβάνονται υπόψη οι περίοδοι προϋπηρεσίας αντισταθμίζεται το ότι οι λοιπές, κατά το ήμισυ λαμβανόμενες υπόψη, περίοδοι θεωρείται ότι προσμετρώνται αναδρομικώς στον υπολογισμό της ημερομηνίας αναφοράς συγκρίσεως μόνο στον βαθμό που υπερβαίνουν σε διάρκεια τα τέσσερα –κατά το ήμισυ λαμβανόμενα υπόψη– έτη (κατ’ αποκοπή αφαίρεση τεσσάρων –κατά το ήμισυ λαμβανομένων υπόψη– ετών); 2) Πρέπει να δοθεί διαφορετική απάντηση στο πρώτο ερώτημα για τις δικαστικές διαδικασίες στις οποίες, πριν τεθεί σε ισχύ η 2η τροποποίηση του νόμου περί της υπηρεσιακής καταστάσεως των δημοσίων υπαλλήλων του 2019, με αποφάσεις που είχαν ήδη καταστεί τελεσίδικες καθορίστηκε νέα ημερομηνία αναφοράς για την προαγωγή, χωρίς όμως αυτή να έχει ακόμα επηρεάσει το μισθολογικό καθεστώς του δημοσίου υπαλλήλου, καθόσον δεν έχει εισέτι εκδοθεί απόφαση της αρχής στο πλαίσιο άμεσης εφαρμογής του δικαίου της Ένωσης, ώστε στις υποθέσεις αυτές πλέον, χωρίς να λαμβάνεται υπόψη η εν τω μεταξύ καθορισθείσα ημερομηνία αναφοράς για την προαγωγή, η ημερομηνία αναφοράς συγκρίσεως να πρέπει να υπολογισθεί και πάλι σε συνάρτηση με την καθορισθείσα ημερομηνία αναφοράς για την προαγωγή που εισάγει δυσμενή διάκριση, ενώ για τις λοιπές, κατά το ήμισυ λαμβανόμενες υπόψη περιόδους, εφαρμόζεται η κατ’ αποκοπή αφαίρεση; 3) Έχει το δίκαιο της Ένωσης, και ειδικότερα τα άρθρα 1, 2 και 6 της οδηγίας 2008/48, σε συνδυασμό με το άρθρο 21 του Χάρτη, την έννοια ότι αντίκειται σε εθνική ρύθμιση με την οποία, παρά τον εκ νέου υπολογισμό της μισθολογικής αρχαιότητας και της θέσεως στην κλίμακα αποδοχών, οι περίοδοι που διανύθηκαν στο πλαίσιο σχέσεως μαθητείας σε ημεδαπό οργανισμό τοπικής αυτοδιοικήσεως προσμετρώνται αναδρομικώς στον υπολογισμό της ημερομηνίας αναφοράς συγκρίσεως μόνον εφόσον η δημοσιοϋπαλληλική σχέση εργασίας συνήφθη μετά τις 31 Μαρτίου 2000, και σε διαφορετική περίπτωση οι περίοδοι αυτές προσμετρώνται αναδρομικώς μόνο υπό την έννοια ότι αποτελούν λοιπές περιόδους, λαμβανόμενες υπόψη κατά το ήμισυ και, ως εκ τούτου, αφαιρούνται κατ’ αποκοπή, ενώ η νομοθεσία αυτή τείνει να θέτει σε μειονεκτική θέση τους αρχαιότερους υπαλλήλους;
(1)
Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ 2000, L 303, σ.
16).
Αίτηση προδικαστικής αποφάσεως την οποία υπέβαλε το Raad van State (Βέλγιο) στις 29 Οκτωβρίου 2021 — VZW Belgische Vereniging van de Industrie van Plantenbeschermingsmiddelen (PHYTOFAR) κατά Vlaams Gewest (Υπόθεση C-658/21) (2022/C 73/12) Γλώσσα διαδικασίας: η ολλανδική Αιτούν δικαστήριο Raad van State
Διάδικοι στην υπόθεση της κύριας δίκης Προσφεύγουσα: VZW Belgische Vereniging van de Industrie van Plantenbeschermingsmiddelen (PHYTOFAR) Καθής: Vlaams Gewest